Document ID: 31998D0578

Id-Deċiżjoni tal-Kummissjoni
tas-16 ta' Settembru 1998
dwar regolament tekniku komuni għall-istazzjonijiet terrestri tas-satellita mobbli ta' rata baxxa ta' data bbażati fuq l-art (LMES) li joperaw fil-firxiet ta' frekwenza 1,5/1,6 GHz
(notifikati taħt id-dokument numru K(1998)2724)
(Test b'rilevanza ŻEE)
(98/578/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/13/KE tal-Parlament Ewropew u tal-Kunsill tat-12 ta' Frar 1998 li għandha x'taqsam mat-tagħmir terminali ta' telekomunikazzjonijiet u tagħmir ta' stazzjon terrestri tas-satellita, inkluż ir-rikonoxximent reċiproku tal-konformità tagħhom [1], u b'mod partikolari l-Artikolu 7(2), it-tieni inċiż tiegħu,
Billi l-Kummissjoni adottat il-miżura li tidentifika t-tip ta' apparat terminali li għalih jinħtieġ regolament komuni tekniku, kif ukoll l-istqarrija assoċjata ta' l-għan skond l-Artikolu 7(2), l-ewwel inċiż;
Billi l-istandards armonizzati korrispondenti, jew xi partijiet minnhom, li jwettqu l-ħtiġiet essenzjali li għandhom jiġu trasformati f'regolamenti komuni tekniċi għandhom jiġu adottati;
Billi biex tiġi żgurata l-kontinwità ta' l-aċċess għas-swieq għall-manifatturi, jeħtieġ li jkunu permessi arranġamenti ta' transizzjoni li jirrigwardaw l-apparat approvat skond ir-regolamenti nazzjonali ta' approvazzjoni tat-tip;
Billi l-proposta ġiet mibgħuta lill-Kumitat (ACTE), skond l-Artikolu 29(2);
Billi r-regolament komuni tekniku li għandu jiġi adottat f'din id-Deċiżjoni huwa konformi ma' l-opinjoni ta' l-ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir terminali maħsub għall-komunikazzjoni ma' network ta' telekomunikazzjoni pubblika u li jaqa' fi ħdan il-qasam ta' applikazzjoni ta' l-istandard armonizzat identifikat fl-Artikolu 2(1).
2. Din id-Deċiżjoni tistabbilixxi regolament komuni tekniku li jkopri stazzjonijiet terrestri tas-satellita mobbli ibbażati fuq l-art ta' rata baxxa ta' data (LMES) li joperaw fil-firxiet ta' frekwenza 1,5/1,6 GHz
Artikolu 2
1. Ir-Regolament komuni tekniku għandu jinkludi l-istandard armonizzat imħejji mill-korp ta' l-istandardizzazzjoni rilevanti li jwettaq safejn hu applikkabli l-ħtiġiet essenzjali msemmija fl-Artikolu 17 tad-Direttiva 98/13/EC. Ir-referenza għall-istandard hija stipulata fl-Anness I.
2. It-tagħmir tas-satellita terrestri kopert minn din id-Deċiżjoni għandu jikkonforma mar-regolament komuni tekniku msemmi fil-paragrafu 1, għandu jissodisfa l-ħtiġiet essenzjali imsemmija fl-Artikolu 5(a) u (b) tad-Direttiva 98/13/KE u għandu jissodisfa l-ħtiġiet ta' kull Direttiva oħra applikabbli b'mod partikolari d-Direttivi tal-Kunsill 73/23KEE [2] u 89/336/KEE [3].
3. L-Anness II, it-Tabella A, tiddikjara l-limiti ta' emissjonijiet mhux mixtieqa l-fuq minn 1000 MHz u barra mill-firxiet 626,5 MHz sa 1 645,5 MHz u 1656,6 MHz sa 1 660,5 MHz applikabbli mill-1 ta' Ġunju 2002. L-Anness II, it-Tabella B, tiddikjara dawk il-limiti applikabbli mill-1 ta' Ġunju 2002.
Artikolu 3
Il-korpi maħtura biex iwettqu l-proċeduri msemmija fl-Artikolu 10 tad-Direttiva 98/13/KE għandhom fir-rigward tat-tagħmir tas-satellita ta' stazzjonijiet terrestri kopert bl-Artikolu 1(1) ta' din d-Deċiżjoni jużaw jew jiżguraw l-użu ta' l-istandard armonizzat imsemmi fl-Anness wara n-notifika ta' din id-Deċiżjoni.
Artikolu 4
1. Ir-regolamenti nazzjonali ta' approvazzjoni tat-tip li jkopru apparat skond l-iskop ta' l-istandard armonizzat imsemmi fl-Anness m'għandhomx jibqgħu applikabbli b'effett minn tliet xhur wara d-data ta' adozzjoni ta' din id-Deċiżjoni.
2. L-apparat tas-satellita ta' stazzjonijiet terrestri approvat skond dawn ir-regolamenti nazzjonali ta' approvazzjoni tat-tip jista' jkompli jitqiegħed fis-suq nazzjonali u jitqiegħed fis-servizz.
Artikolu 5
Din id-Deċizjoni hija indirizzata lill-Istati Membri.
Magħmul fi Brussel, fis-16 ta' Settembru 1998.

Labels: 12
7